

## Morgan Stanley témakiírás

## Angol nyelvet értő mesterséges intelligencia fejlesztése Python nyelven

A téma kiindulópontja egy általános célú tudásbázis rendszer, melynek a kognitív pszichológia eredményein alapuló architektúrája alkalmas lehet a racionális emberi gondolkodás legtöbb aspektusának modellezésére. A modell működését egy szövegértési szcenárióban teszteljük: a rendszer elolvas egy angol nyelvű szöveget (például a mókusokról), és utána válaszol angol nyelvű kérdésekre, a belső tudásreprezentáció nyelvén vagy angolul. A feladat a Morgan Stanley a problémával foglalkozó special interest group (SIG)-jának már meglévő eredményeire építve, ill. a csoporttal együttműködve a tudásreprezentáció tulajdonságainak megismerése, teszt esetek kidolgozása és futtatása a reprezentáció korlátainak felderítésére, valamint a modell kibővítése új következtetések specifikálásával és ezek implementálásával.

A téma szakdolgozat, diplomamunka, TDK dolgozat, valamint akár PhD téma formájában is továbbvihető.

A Morgan Stanley különböző informatikai és matematikai témákban önálló labor, diplomamunka és gyakornoki lehetőséget biztosít diákoknak. Amennyiben a fenti téma felkeltette érdeklődésedet vagy valamilyen hasonló témában szeretnél Morgan Stanley-s külső konzulenssel együtt dolgozni, kérlek jelezd ezt a Morgan Stanley-s kollégánknak.

Külső konzulens: Foris Zoltán, Dr. Nagypál Gábor (Morgan Stanley)

Belső konzulens: dr. Csima Judit (BME, SZIT)

Jelentkezés: budapest-uni@morganstanley.com, csima@cs.bme.hu